OzLabs/hebrew-wiki-articles huggingface dataset:
וואלטה אה בורגוס

וואלטה אה בורגוס (בספרדית: Vuelta a Burgos) הוא מרוץ אופני כביש בקטעים שנערך ברחבי מחוז בורגוס מאז 1946. המרוץ נערך באוגוסט, כמה שבועות לפני תחילת הוואלטה אספנייה ונחשב למרוץ ההכנה האחרון והבולט לקראתו. משנת 2020, המרוץ הוא חלק מסבב UCI ProSeries.

== היסטוריה ומסלול ==
המרוץ נוסד בשנת 1946, אז ניצח בו ברנרדו קאפו המקומי. הוא נערך גם ב-1947, כשברנרדו רואיז ניצח, אולם משנת 1948 עד שנת 1980 כולל לא התקיים. המנצח הראשון במרוץ שאינו ספרדי היה אלכס צילה השווייצרי, שניצח ב-1992. מריאנו לחרטה המקומי הוא שיאן הניצחונות במרוץ, שניצח ארבע פעמים, ב-1986, 1987, 1988 ו-1990.

המרוץ נערך באוגוסט, יותר משבוע לפני תחילת הוואלטה אספנייה, ולכן נחשב למרוץ ההכנה הבולט לקראת הוואלטה ומושך אליו לא מעט מטפסים ורוכבים שעתידים להתחרות בוואלטה, ב-2009 ניצח אלחנדרו ולוורדה את המרוץ ולאחר מכן המשיך גם לניצחון כללי בוואלטה אספנייה. תוואי המרוץ הוא הררי ומנצחי המרוץ הם מטפסים, אך הוא כולל גם קטעים גבעיים שיכולים להתאים לפנצ'רים או לספרינטרים.

== מנצחים ==
{|class="wikitable"
!שנה!!רוכב||קבוצה
|-
|1946|| ברנרדו קאפו||
|-
|1947|| ברנרדו רואיז||
|-
|1981|| פאוסטינו רופרס||
|-
|1982|| חוסה לואיס אגויה||
|-
|1983|| אנחל דה לאס הראס||
|-
|1984|| פדריקו אקייב||
|-
|1985|| חוסה רקיו||
|-
|1986|| מריאנו לחרטה||
|-
|1987|| מריאנו לחרטה||
|-
|1988|| מריאנו לחרטה||
|-
|1989|| פרנצ'יסקו אנטקוורה||
|-
|1990|| מריאנו לחרטה||
|-
|1991|| פדרו דלגדו||
|-
|1992|| אלכס צילה||
|-
|1993|| לאודלינו קובינו||
|-
|1994|| ארמנד דה לה קוובאס||
|-
|1995|| לורן דופו||
|-
|1996|| טוני רומינגר||
|-
|1997|| לורן ז'אלאבר||
|-
|1998|| אברהם אולנו||
|-
|1999|| אברהם אולנו||
|-
|2000|| לאונרדו פייפולי||
|-
|2001|| חואן מיגל מרקאטו||
|-
|2002|| פרנצ'יסקו מנצ'בו||
|-
|2003|| פבלו לאסטרס||
|-
|2004|| אלחנדרו ולוורדה||
|-
|2005|| חואן קרלוס דומינגז||
|-
|2006|| איבן מאיו||
|-
|2007|| מאוריציו סולר||
|-
|2008|| חבייר זאנדיו||
|-
|2009|| אלחנדרו ולוורדה||קאס ד'פארן
|-
|2010|| סמואל סאנצ'ס||אוסקלטל–אוסקדי
|-
|2011|| ז'ואקים רודריגז||קטושה
|-
|2012|| דניאל מורנו||קטושה
|-
|2013|| נאירו קינטנה||מוביסטאר
|-
|2014|| נאירו קינטנה||מוביסטאר
|-
|2015|| ריין טאראמיי||אסטנה
|-
|2016|| אלברטו קונטדור||טינקוף
|-
|2017|| מיקל לנדה||קבוצת סקיי
|-
|2018|| איוואן סוסה||קבוצת סקיי
|-
|2019|| איוואן סוסה||קבוצת אינאוס
|-
|2020|| רמקו אוונפול||דקונינק קוויק-סטפ
|-
|2021|| מיקל לנדה||קבוצת בחריין–ויקטוריוס
|-
|2022|| פאוול סיבאקוב||קבוצת אינאוס
|-
|2023|| פרימוש רוגליץ'||יומבו–ויסמה
|}

== קישורים חיצוניים ==

* 

== הערות שוליים ==

קטגוריה:ספרד: מרוצי אופניים
קטגוריה:קסטיליה ולאון: ספורט
ג'ים מקמילן

ג'יימס "ג'ים" מקמילן (באנגלית: James "Jim" McMillian; 11 במרץ 1948 – 16 במאי 2016) היה כדורסלן אמריקאי, אשר שיחק באופן פעיל בין השנים 1970–1981. בעונת זכה באליפות ליגת ה-NBA כשחקן לוס אנג'לס לייקרס, ולאורך 9 עונותיו בליגה העמיד ממוצעים כוללים של 13.8 נקודות, 5.3 ריבאונדים ו-2.5 אסיסטים למשחק.

==קריירת מכללות==
מקמילן נולד בעיר רייפורד שבקרוליינה הצפונית, ובנערותו למד ב"תיכון תומאס ג'פרסון" אשר בברוקלין, ניו יורק. בשנת 1966 החל ללמוד באוניברסיטת קולומביה, ובין השנים 1967–1970 שיחק בקבוצת הכדורסל שלה – "קולומביה ליונס". בכל 3 העונות הוביל את קלעי הליונס, עם ממוצע כולל של 22.8 נקודות למשחק, ובעונת 1967/1868 הוליך את הקבוצה להעפלתה השלישית אי פעם לשלב שמינית גמר טורניר אליפות המכללות (NCAA Sweet Sixteen). בעת סיום לימודיו היה הקלעי המוביל בתולדות הקבוצה, עם 1,758 נקודות בסך הכול.

==קריירת משחק מקצועית==
בדראפט ה-NBA{{כ}} 1970 נבחר מקמילן בבחירה ה-13, על ידי לוס אנג'לס לייקרס. בעונת קלע 18.8 נקודות בממוצע למשחק, כשחקן חמישייה קבוע לצדם של ג'רי וסט, וילט צ'מברלין, גייל גודריץ' והאפי היירסטון, וסייע ללייקרס לזכות באליפות ה-NBA השישית של המועדון; בפלייאוף 1972 המשיך להצטיין מקמילן כקלעי השלישי של קבוצתו, אחרי וסט וגודריץ', עם ממוצע 19.1 נקודות למשחק. בעונה העוקבת קלע 18.9 נקודות למשחק והעפיל על הלייקרס פעם נוספת לגמר ה-NBA, אולם הפעם הפסידה קבוצתו בסדרת הגמר מול ניו יורק ניקס, בתוצאה 1–4.

לקראת עונת הועבר בטרייד לבאפלו ברייבס, בתמורה לאלמור סמית'. ב-3 עונותיו בבאפלו היה אחד השחקנים הבולטים של הברייבס, לצדם של בוב מקאדו ורנדי סמית', אשר הובילו את הקבוצה ל-3 העפלות רצופות לחצי גמר המזרח בפלייאוף. לאורך התקופה רשם מקמילן ממוצעים של 16.4 נקודות ו-6.4 ריבאונדים בממוצע למשחק. ב-3 בנובמבר 1973 קלע שיא קריירה של 48 נקודות בהפסד קבוצתו מול גולדן סטייט ווריורס.

בספטמבר 1976 נמכר לניו יורק ניקס, במדיה שיחק במשך שתי עונות. בדצמבר 1978 חתם על חוזה בפורטלנד טרייל בלייזרס, אך כבר לאחר 23 משחקים שוחרר מהקבוצה ועזב את ליגת ה-NBA.

בפברואר 1979 חתם על חוזה בקבוצת וירטוס בולוניה האיטלקית. באותה עונה זכה עם הקבוצה באליפות ליגת העל האיטלקית, והעפיל עמה לבית הגמר בטורניר גביע אירופה לאלופות. בעונת 1979/1980 הוביל את בולוניה לגמר גביע אירופה, עם 19.7 נקודות בממוצע למשחק, אולם בשל פציעה לא השתתף במשחק הגמר עצמו, בו הפסידה קבוצתו מול מכבי תל אביב בתוצאה 79–80. בסיום אותה עונה פרש מקמילן ממשחק, בגיל 33.

ב-16 במאי 2016 נפטר מקמילן, כתוצאה מאי-ספיקת לב, בגיל 68.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת קולומביה
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס לייקרס
קטגוריה:כדורסלני באפלו ברייבס
קטגוריה:כדורסלני ניו יורק ניקס
קטגוריה:כדורסלני פורטלנד טרייל בלייזרס
קטגוריה:כדורסלני וירטוס בולוניה
קטגוריה:אמריקאים שנולדו ב-1948
קטגוריה:אמריקאים שנפטרו ב-2016
סטס מיכאילוב

סטניסלב "סטס" ולדימירוביץ' מיכאילוב (ברוסית: Станислав Владимирович Михайлов; נולד ב-27 באפריל 1969) הוא זמר פופ רוסי פופולרי, כותב שירים, שחקן ומפיק.

==ביוגרפיה==
סטס מיכאילוב נולד ב־27 באפריל 1969 בסוצ'י. אביו של סטס היה טייס, אחיו בחר באותו מקצוע. מילדותו, התבטאה נטייה ליצירתיות. בבית הספר הוא כבר כתב שירים, השתתף בתחרויות שונות. וכשסיים את לימודיו בתיכון סטס הלך ללמוד בבית הספר לתעופה במינסק. אבל המקצוע הזה, אף על פי שהייתה מסורת משפחתית, לא היה ייעודו של סטס. הוא נשר מבית הספר והלך לשרת בצבא. לאחר שירותו נכנס למכון התרבות הממלכתי של טמבוב. עם זאת, גם פה לא סיים את לימודיו. בשנת 1992 עבר סטס מיכאילוב למוסקבה. שם, הוא החל כמעט מיד לעבוד בתיאטרון. כל הזמן הזה, מיכאילוב לא הפסיק לכתוב שירים.

בשנת 1997 יצא אלבומו הראשון של סטס מיכאילוב, נר (Свеча). השיר בעל אותו שם הפך ללהיט אמיתי, אבל שאר שירי האלבום לא. האלבום יצא לאור בסנקט פטרבורג, ולכן מיכאלוב התפרסם במהרה בעיר זו, אם כי חזר למולדתו - בסוצ'י.

האלבום השני של מיכאילוב יצא בשנת 2002, אך גם לא זכה להצלחה מהדהדת. רק לאחר האלבום השלישי "אותות קריאה לאהבה" (Позывные на любовь) מיכאילוב התפרסם באמת. צולמו קליפים לכמה שירים, וסטס עצמו החל בפעילות קונצרטית פעילה. האלבום הבא "בא אליך" (К тебе иду) יצא בשנת 2005 ובשנת 2006 יצא האלבום "חופי החלומות" (Берега мечты).

בשנת 2008 ערך סטאס מיכאילוב את הקונצרט הראשון שלו בארמון הקרמלין הממלכתי עם הצגת האלבום החדש "גן עדן" (Небеса). בשנת 2009 הפך מיכאילוב ל"אמן השנה" על פי רדיו שאנסון, ועל הקומפוזיציה "בין שמיים לארץ" (Между небом и землей) הוענק לו פרס גרמופון הזהב. עם אותו שיר הופיע לראשונה מיכאילוב על במת הפסטיבל "שיר השנה". בשנת 2017, בבנק הפרסים שלו היו 10 פרסי "שאנסון השנה" ו -8 "גרמופוני זהב"<ref></ref>.

בקיץ 2011 עקף מיכאילוב את הטניסאית מריה שראפובה ותפס את המקום הראשון בדירוג "50 הסלבריטאים הרוסיים הגדולים", שנערך על ידי מגזין פורבס. יתר על כן, זה היה "הופעת הבכורה" של מיכאילוב בעמודים של מגזין יוקרתי זה<ref>https://www.forbes.ru/rating/50-zvezd-2011/2011</ref>.

==קישורים חיצוניים==

* 

* 

== הערות שוליים ==

קטגוריה:זמרים רוסים
קטגוריה:זמרי פופ רוסים
קטגוריה:זמרי שאנסון רוסים
קטגוריה:רוסים שנולדו במאה ה-20
קטגוריה:רוסים שנולדו ב-1969
יחסי הודו–רואנדה

[[נשיא רואנדה פול קגמה מארח את ראש ממשלת הודו נרנדרה מודי בקיגאלי, 2018.]]
יחסי הודו–רואנדה הם היחסים הדיפלומטיים הרשמיים שבין הרפובליקה של הודו לבין רפובליקת רואנדה. שתי המדינות חברות בחבר העמים הבריטי.
==ביקורים מדיניים==
במהלך ביקורו של סגן נשיא הודו, מוחמד חמיד אנסרי בפברואר 2017, חתמו שתי המדינות על הסכמים לפיתוח מרכז יזמות בקיגאלי, פתיחת טיסות של רואנדאייר להודו, ופטור מויזה לדרכונים דיפלומטיים רשמיים. <ref></ref><ref></ref>

==נציגויות דיפלומטיות==
*הודו מיוצגת ברואנדה באמצעות קונסוליית כבוד בקיגאלי.
*רואנדה מיוצגת בהודו באמצעות הנציב העליון שלה בניו דלהי.

==קישורים חיצוניים==

*[https://www.mea.gov.in/ אתר משרד החוץ ההודי]

==הערות שוליים==
נדב תורג'מן

נדב תורג'מן הוא קצין צה"ל בדרגת תת-אלוף, המשמש סגן מפקד מפקדת העומק. קודם לכן שימש ראש מספן כוח האדם ומפקד בה"ד חיל הים.

== ביוגרפיה ==
תורג'מן התגייס לצה"ל, והתנדב לשייטת 13. השלים את הכשרת מסלול הלוחם בשייטת ויצא לקורס קציני חי"ר, אותו סיים בהצטיינות. בסיום הקורס שב לשייטת ומונה למפקד צוות. לאחר מספר תפקידי פיקוד, שירת כמפקד פלגת הדרכה בשייטת 13 עד שנת 2016. לאחר מכן מונה לסגן מפקד שייטת 13 בין השנים 2016–2017. ביוני 2017 הועלה לדרגת אל"ם ומונה למפקד בה"ד חיל הים, הוא כיהן בתפקיד עד אוגוסט 2019. לאחר מכן היה חניך במכללה לביטחון לאומי במחזור מ"ז (2019–2020).<ref></ref> ביולי 2020 מונה לראש מספן כוח האדם, ושימש בתפקיד עד ספטמבר 2021. בספטמבר 2021 הועלה לדרגת תא"ל ומונה לסגן מפקד מפקדת העומק.

==קישורים חיצוניים==

== הערות שוליים ==

קטגוריה:לוחמי שייטת 13
קטגוריה:מפקדי בה"ד 600
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:ישראלים שנולדו במאה ה-20
גיבורי ילדות (אלבום)

גיבורי ילדות הוא אלבום אוסף שאיגד שירי ילדים וזמר ישראלי בולט שהקליט הזמר אריק איינשטיין במהלך הקריירה שלו. האלבום הופק על ידי חברת פונוקול ויצא לאור בשנת 2005.

==רשימת רצועות==

==קישורים חיצוניים==
*[http://he.israel-music.com/arik_einstein/childhood_heroes/ האלבום] באתר "מוזיקה ישראלית"

קטגוריה:אלבומי אריק איינשטיין
קטגוריה:אלבומי חברת פונוקול
ילד של חלום (אלבום)

ילד של חלום הוא אלבום אוסף שאיגד שירי ילדים בולטים שהקליט הזמר אריק איינשטיין במהלך הקריירה שלו. האלבום הופק על ידי חברת פונוקול ויצא לאור בשנת 2006.

שם האלבום נלקח משיר הנושא של האלבום "ילד של חלום" שהוציא איינשטיין באלבומו "ילדודס" מ-1978.
מתוך כל אוסף השירים, הרצועות: "גמד שרצה להיות ענק", "שחפים", "דורית הגפרורית", "אבא אבא מה קרה", "ילד של חלום", "הירח הצהוב", "נומי נומי", "דני גיבור", "אור ותכלת" ונלקחו מהאלבומים: "ילדודס" ו-"ילדים", ראו אור בפעם הראשונה על גבי תקליטור. כל השאר נכנסו באוספים אחרים שעשה איינשטיין בעבר.

==רשימת רצועות==

==קישורים חיצוניים==
*[http://he.israel-music.com/arik_einstein/dream_child/ האלבום] באתר "מוזיקה ישראלית"

קטגוריה:אלבומי אוסף מ-2006
קטגוריה:אלבומי אריק איינשטיין
קטגוריה:אלבומי חברת פונוקול
אלון אושפיז

אלון אושפיז (נולד ב-7 בפברואר 1966) הוא דיפלומט ישראלי, כיהן כמנכ"ל משרד החוץ, כראש המערך המדיני-אסטרטגי במשרד החוץ, וכשגריר ישראל בהודו.

==ביוגרפיה==
אושפיז נולד בישראל ולמד בבית הספר הריאלי בחיפה. שירת בצה"ל והשתחרר ב-1987 בדרגת סגן. ב-1992 סיים תואר ראשון ביחסים בינלאומיים ולימודי יפן באוניברסיטה העברית והצטרף למשרד החוץ. הוא סיים את קורס הצוערים והוצב בשגרירות ישראל בטוקיו, תחילה כמתמחה ולאחר מכן מזכיר מדיני. בתקופת הצבתו בטוקיו למד מדעי המדינה ותקשורת באוניברסיטת טוקיו. ב-1999 מונה ליועצו המדיני של שר החוץ שלמה בן עמי. ב-2003 הוצב בשגרירות ישראל בוושינגטון כציר לענייני הקונגרס. ב-2007 מונה לראש מחלקת התיאום במשרד החוץ. ביולי 2011 מונה לשגריר ישראל בהודו ושגריר לא תושב בסרי לנקה. ביוני 2014 מונה לראש המערך המדיני-אסטרטגי במשרד החוץ.

ביוני 2020 אישרה הממשלה את מינויו למנכ"ל משרד החוץ. הוא כיהן בתפקיד עד ינואר 2023.

== חיים אישיים ==
אושפיז היה נשוי ואב לשניים. התגרש מאשתו. 

==קישורים חיצוניים==

*[https://www.gov.il/he/departments/people/alon_ushpiz קורות חיים], באתר משרד החוץ
*
*

==הערות שוליים==

קטגוריה:שגרירי ישראל בהודו
קטגוריה:מנכ"לי משרד החוץ
קטגוריה:בוגרי האוניברסיטה העברית בירושלים
קטגוריה:בוגרי בית הספר הריאלי
קטגוריה:שגרירי ישראל בסרי לנקה
קטגוריה:ישראלים שנולדו ב-1966
לרו מרטין

לרו מרטין (באנגלית: LaRue Martin; נולד ב-30 במרץ 1950) הוא כדורסלן עבר אמריקאי, אשר שיחק בליגת ה-NBA בין השנים 1972–1976. נבחר על ידי קבוצת פורטלנד טרייל בלייזרס בבחירה הראשונה של דראפט ה-NBA{{כ}} 1972, אולם שיחק בליגה במשך ארבע עונות בלבד, והעמיד ממוצעים מאכזבים של 5.3 נקודות ו-4.6 ריבאונדים למשחק.

==קריירת מכללות==
מרטין נולד וגדל בשיקגו שבאילינוי, ובין השנים 1968–1972 למד באוניברסיטת לויולה באילינוי. ב-3 עונותיו בקבוצת הכדורסל של האוניברסיטה קלע 18.2 נקודות ואסף 15.9 ריבאונדים בממוצע למשחק, אך באף אחת מהן לא העפילה הקבוצה לטורניר אליפות המכללות. 1,062 הריבאונדים שהוריד לאורך קריירת המכללות מציבים אותו במקום הראשון בתולדות קבוצת האוניברסיטה.

==קריירת משחק ב-NBA==
בדראפט ה-NBA{{כ}} 1972 נבחר מרטין על ידי פורטלנד טרייל בלייזרס בבחירה הראשונה, מיד לפני חבר היכל התהילה של הכדורסל לעתיד – בוב מקאדו. בשתי עונותיו הראשונות בפורטלנד מיעט לקבל דקות משחק, תחת המאמן ג'ק מקלוסקי, ותרם 4.6 נקודות בממוצע למשחק. בעונת הציג שיפור קל, כמחליפו מהספסל של הרוקי ביל וולטון, עם שיאי קריירה של 7.0 נקודות ו-5.0 ריבאונדים למשחק. בסיום עונתו הרביעית בקבוצה, , הועבר בטרייד לסיאטל סופרסוניקס ומיד פרש ממשחק.

כישלונו של מרטין ב-NBA, ביחס לבחירה ראשונה בדראפט, הקנתה לו השוואות רבות לשני סנטרים מאכזבים נוספים שבחרה פורטלנד בתחילת הדראפט – סם בואי אשר נבחר בבחירה השנייה של דראפט 1984 (לפני מייקל ג'ורדן) וגרג אודן אשר נבחר בבחירה הראשונה של דראפט 2007 (לפני קווין דוראנט). "כשאתה הנבחר הראשון בדראפט, יש עליך הרבה לחץ... לא קיבלתי את ההזדמנות לתרום אז כולם קראו לי בחירת הדראפט הגרועה ביותר בליגה, אבל ככל שאתה מתבגר אתה לומד לחיות עם זה", סיפר מרטין בשנת 2017.

לאחר קריירת המשחק עבד בחברת השילוח UPS, כמנהל שירותים קהילתיים.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אילינוי: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת לויולה שיקגו
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:אמריקאים שנולדו ב-1950
רוברטו קוסאק

רוברטו קוסאק (בספרדית: Roberto Kozak; 14 במאי 1942 – 4 בספטמבר 2015) היה דיפלומט ארגנטינאי והומניסט ממוצא אוקראיני, הידוע במיוחד במאמציו להצלת אנשים מבתי הכלא ומכוחות המוות של הדיקטטורה הצבאית הצ'יליאנית.<ref name="guardian"></ref><ref></ref> קוסאק קיבל את מסדר ברנרדו או'היגינס בדרגת "הצלב הגדול", העיטור הגדול ביותר בצ'ילה לאזרחים שאינם צ'יליאנים.<ref name="museo"></ref> הוא מכונה 'שינדלר של אמריקה הלטינית' על סיועו לאסירים פוליטיים לאחר ההפיכה הצ'יליאנית בשנת 1973.<ref></ref>

== ראו גם ==
* האראלד אדלסטם
* אוסקר שינדלר
== הערות שוליים ==

קטגוריה:דיפלומטים
קטגוריה:שגרירי ארגנטינה
קטגוריה:הדיקטטורה הצבאית בצ'ילה
קטגוריה:ארגנטינאים שנולדו ב-1942
קטגוריה:ארגנטינאים שנפטרו ב-2015
הפימפרנל השחור

הפימפרנל השחור (בשוודית: Svarta nejlikan, בספרדית: El Clavel negro) הוא סרט דרמה שוודי, בבימויו של אולף הולטברג ובכיכובם של מייקל ניקוויסט וליזה ורלינדר. בסרט מופיעים גם קייט דל קסטיו, לואיס גנקו וקלייר רוס-בראון בתפקידים משניים. הסרט עוסק בהאראלד אדלסטם, שגריר שוודיה בצ'ילה, שאחרי ההפיכה הצבאית של אוגוסטו פינושה בשנת 1973, הצליח להציל את חייהם של יותר מ-1,300 איש על ידי לקיחתם לשגרירות שלו והעברתם לשוודיה.<ref></ref>

שמו בא מהגיבור הבדיוני סקרלט פימפרנל שהציל חיים רבים במהלך המהפכה הצרפתית.<ref name="Variety"></ref>

== הפקה ==
הסרט צולם בסנטיאגו, כולל מחוץ לארמון הנשיאות לה-מונדה ובאצטדיון הלאומי הידוע לשמצה בו עונו מאות הרוגים. הוא צולם החל מינואר 2006 והוקרן בבכורה ב-14 בספטמבר 2007 בשוודיה.<ref></ref>

== קישורים חיצוניים ==
* 
* 
== הערות שוליים ==

קטגוריה:סרטים בספרדית
קטגוריה:סרטים באנגלית
קטגוריה:סרטי 2007
קטגוריה:סרטים שוודיים
קטגוריה:סרטי דרמה
קטגוריה:סרטים המבוססים על סיפור אמיתי
Know No Better

Know No Better (בעברית: לא יודע יותר טוב) הוא המיני-אלבום הרביעי של ההרכב מוזיקלי האמריקאי מייג'ור לייזר.<ref name=":0"></ref> האלבום יצא לאור ב-1 ביוני 2017, על ידי חברת התקליטים Mad Decent.<ref name=":0" /> מתוך האלבום יצאו שני סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|1 ביוני 2017
|הורדה דיגיטלית • הזרמת מוזיקה
|Mad Decent
|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומים מ-2017
קטגוריה:אלבומים שהופקו על ידי דיפלו
קטגוריה:מיני-אלבומים באנגלית
קטגוריה:מיני-אלבומים בספרדית
קטגוריה:אלבומים בפורטוגזית
מניפתה של ליידי וינדרמיר (סרט, 1935)

מניפתה של ליידי וינדרמיר (בגרמנית: Lady Windermeres Fächer) הוא סרט קומדיה גרמני משנת 1935 בבימויו של היינץ הילפרט, ובכיכובם של ליל דגובר, וולטר רילה ואריברט ושר. הסרט מבוסס על המחזה "מניפתה של ליידי וינדרמיר" מאת אוסקר ויילד. את עיצוב התפאורה תכננו הארט דיירקטורים היינריך ביזנהרץ ולודוויג ריבר.

==צוות השחקנים==
* ליל דגובר – גברת ארלין
* וולטר רילה – לורד וינדרמיר
* האנה ואג – ליידי וינדרמיר
* פריץ אודמר – לורד אוגוסטוס
* קרל גונתר – לורד דרלינגטון
* קרל לודוויג שרייבר – לורד ארתור
* ארנסט קרשו – ססיל גרהם
* היינץ סלפנר – דוכס ברוויק
* אילזה פירסטנברג – דוכסית ברוויק
* אולגה לימברג – ליידי האטפילד
* פאול דאלקה – בנקלר בראון

==קישורים חיצוניים==

==הערות שוליים==

קטגוריה:סרטים מבוססי מחזות
קטגוריה:סרטים בגרמנית
קטגוריה:לונדון בקולנוע
קטגוריה:סרטים המבוססים על יצירות אוסקר ויילד
קטגוריה:סרטים גרמניים משנת 1935
לזרוס צ'אקוורה

לזרוס מקארתי צ'קווארה (באנגלית: Lazarus McCarthy Chakwera; נולד ב-5 באפריל 1955) הוא תאולוג ופוליטיקאי מלאווי, שהושבע לנשיא מלאווי ב-28 ביוני 2020. הוא היה מנהיג מפלגת הקונגרס במלאווי מאז 2013 והיה בעבר מנהיג האופוזיציה באספה הלאומית בעקבות בחירות שנויות במחלוקת שהתקיימו ב-21 במאי 2019, שנדחו על ידי בית המשפט לחוקה. הוא היה נשיא כנסיית "אסיפות האל" במלאווי משנת 1989 עד 14 במאי 2013.

==ביוגרפיה==
לזרוס צ'קווארה נולד בלילונגווה, בירת מלאווי הנוכחית, ב-5 באפריל 1955 כאשר המדינה הייתה עדיין תחת שלטון קולוניאלי בריטי. משפחתו הייתה חקלאית מחוץ לעיר. שניים מאחיו שנולדו לפניו מתו בינקותו ואביו, בתקווה שיחיה, העניק לו את שמו על שם לזרוס מהברית החדשה. הוא נשוי למוניקה ויחד יש להם ארבעה ילדים ונכדים.

==קריירה תאולוגית==
צ'קווארה בעל תואר ראשון באמנויות (פילוסופיה) מאוניברסיטת מלאווי בשנת 1977. הוא למד תאולוגיה וסיים תואר שני באוניברסיטת הצפון בדרום אפריקה וקיבל תואר שני (MTh) מאוניברסיטת דרום אפריקה בשנת 1991. האוניברסיטה הבינלאומית טריניטי בארצות הברית העניקה לו דוקטורט (D. Min) בשנת 2000. הוא הפך לפרופסור בסמינר התאולוגי הפאן-אפריקאי בשנת 2005.

הוא עבד כמדריך בבית הספר לתאולוגיה של מכלולי אלוהים משנת 1983 עד 2000, שם הפך למנהל בשנת 1996. שימש כמנהל משותף ומרצה בסמינר התאולוגי של כל האומות. משנת 1989 הוא ניהל את כנסיית "אסיפות האל" מלאווי. ב-14 באפריל 2013 הוא הפתיע רבים כאשר הצהיר על כוונותיו להתמודד לנשיאות בוועידת האופוזיציה של מפלגת הקונגרס מלאווי (MCP).

==קריירה פוליטית==
ועידת ה-MCP שנדחתה ל-10 ו-11 באוגוסט 2013 בחרה בו לנשיא המפלגה והוא ייצג את המפלגה בבחירות הכלליות לשנת 2014. במהלך הבחירות הכלליות במלאווי בשנת 2014, נפוצו שמועות בפלטפורמות שונות של אי סדרים, אך צ'קווארה פנה לכל המלאווים להישאר שלווים, לקבל את התוצאה ולחכות לבחירות הבאות. מלבד היותו נשיא מפלגת האופוזיציה העיקרית, הוא שימש גם כחבר פרלמנט של מחוז הבחירה לילונגווה צפון-מערב.

צ'קווארה איחד כוחות עם מנהיג UTM, סאולוס צ'ילימה, והקים ברית לקראת הבחירות הכלליות במלאווי ביוני 2020. זאת לאחר שבית המשפט פסל את הבחירות הכלליות משנת 2019 בגלל חריגות מאסיביות לאחר שמפלגת DPP טענה לניצחון.

צ'קווארה ניצח את הנשיא המכהן פיטר מותריקה בבחירות 2020, לאחר שהשיג כמעט 59% מהקולות. צ'אקווארה הושבע כנשיא השישי של מלאווי ב-28 ביוני.

== לקריאה נוספת==
* 
* 

==קישורים חיצוניים==

==הערות שוליים==

קטגוריה:נשיאי מלאווי
קטגוריה:ילידי 1955
Major Lazer Essentials

Major Lazer Essentials הוא אלבום האוסף הראשון של ההרכב מוזיקלי האמריקאי מייג'ור לייזר.<ref name=":0"></ref> האלבום יצא לאור ב-19 באוקטובר 2018 על ידי חברת התקליטים Mad Decent.<ref name=":0" /> מתוך האלבום יצאו שבעה סינגלים.

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|19 באוקטובר 2018
|הורדה דיגיטלית • הזרמת מוזיקה
|Mad Decent
|<ref></ref>
|}

==קישורים חיצוניים==

== הערות שוליים ==

קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ג'ייק גוסלינג
קטגוריה:אלבומים שהופקו על ידי דיפלו
קטגוריה:אלבומים שהופקו על ידי סטארגייט
שיטת מולר

שיטת מולר היא אלגוריתם למציאת שורשים של פונקציה, כלומר שיטה נומרית לפתרון משוואות מהצורה f(x) = 0. השיטה הוצגה לראשונה על ידי דייוויד א. מולר בשנת 1956<ref></ref>.

שיטתו של מולר מבוססת על שיטת המיתר, הבונה בכל איטרציה קו ישר דרך שתי נקודות בגרף של <math>f</math>. במקום זאת, שיטת מולר משתמשת בשלוש נקודות, בונה פרבולה דרך אותן שלוש הנקודות, ולוקחת את נקודת המפגש של ציר ה-x עם הפרבולה להיות הנקודה הבאה.

== נוסחת נסיגה ==
שיטת מולר היא שיטה רקורסיבית המייצרת קירוב לשורש <math>\xi</math> של <math>f</math> בכל איטרציה. מתחילים משלושת הערכים הראשוניים <math>x_1,x_0</math> ו-<math>x_2</math>, האיטרציה הראשונה מחשבת את הקירוב הראשון <math>x_1</math>, האיטרציה השנייה מחשבת את הקירוב השני <math>x_2</math>, האיטרציה השלישית מחשבת את הקירוב השלישי <math>x_3</math> וכן הלאה. כל איטרציה לוקחת כקלט את שלושת הקירובים האחרונים שנוצרו ואת הערך של <math>f</math> בקירובים אלה. מכאן שאיתור הנקודה ה-<math>k</math> לוקח כקלט את הערכים x <sub>k-1</sub>, x <sub>k-2</sub> ו- x <sub>k-3</sub> ואת ערכי הפונקציה f(x<sub>k-1</sub>), f(x<sub>k-2</sub>) ו- f(x<sub>k-3)</sub>). הקירוב x <sub>k</sub> מחושב כדלקמן:

נבנית פרבולה y <sub>k</sub> ( x ) העוברת בין שלוש הנקודות ( x<sub>k-1</sub>, &nbsp; f(x<sub>k-1</sub>)), ( x <sub>k-2</sub>, &nbsp; f ( x <sub>k-2</sub> )) ו- ( x <sub>k-3</sub>, &nbsp; f ( x <sub>k-3</sub> )). נכתבים בפולינום של ניוטון, y <sub>k</sub> (x) הוא

:<math> y_k(x) = f(x_{k-1}) + (x-x_{k-1}) f[x_{k-1}, x_{k-2}] + (x-x_{k-1}) (x-x_{k-2}) f[x_{k-1}, x_{k-2}, x_{k-3}] </math>.

או

: <math> y_k(x) = f(x_{k-1}) + w(x-x_{k-1}) + f[x_{k-1}, x_{k-2}, x_{k-3}] \, (x-x_{k-1})^2 \, </math>

כאשר

:<math> w = f[x_{k-1},x_{k-2}] + f[x_{k-1},x_{k-3}] - f[x_{k-2},x_{k-3}] </math>.

האיטרציה הבאה, <math>x_k</math> היא איטרציה קרובה יותר מ-<math>x_{k-1}</math> של המשוואה הריבועית y <sub>k</sub> ( x ) = 0. זה מניב את נוסחת הנסיגה

:<math> x_{k} = x_{k-1} - \frac{2f(x_{k-1})}{w \pm \sqrt{w^2 - 4f(x_{k-1})f[x_{k-1}, x_{k-2}, x_{k-3}]}} </math>.

בנוסחה זו, יש לבחור בסימן (+\-) כך שהמכנה יהיה גדול ככל האפשר. במקרה של שיטת מולר, לא משתמשים בנוסחה הסטנדרטית לפתרון משוואות ריבועיות כיוון שזה עשוי לגרום לתוצאה להיות חסרת משמעות.

שימו לב ש-<math>x_k</math> יכול להיות מספר מרוכב, גם אם האיטרציות הקודמות היו מספרים ממשיים. זאת בניגוד לאלגוריתמים אחרים של מציאת שורשים כמו שיטת המיתר או שיטת ניוטון-רפסון, שהאיטרציות שלהם יישארו מספרים ממשיים אם נתחיל במספרים ממשיים. קיום איטרציות מרוכבות יכול להיות יתרון (אם מחפשים שורשים מרוכבים) או חסרון (אם ידוע שכל השורשים הם ממשיים), תלוי במשוואה.

== מהירות ההתכנסות ==
סדר ההתכנסות של שיטת מולר הוא בערך 1.84, מול 1.62 לשיטת המיתר ו-2 עבור שיטת ניוטון-רפסון. לכן, שיטת המיתר מתכנסת פחות מהר בכל איטרציה יחסית לשיטת מולר ושיטת ניוטון-רפסון מתכנסת יותר מהר, ביחס לשיטת מולר.

==קישורים חיצוניים==
* 

== הערות שוליים ==

קטגוריה:שיטות למציאת שורשים של פונקציות
דייב מאיירס

דייוויד ויליאם "דייב" מאיירס (באנגלית: David William "Dave" Meyers; 21 באפריל 1953 – 9 באוקטובר 2015) היה כדורסלן אמריקאי, אשר שיחק בליגת ה-NBA בין השנים 1975–1980. נבחר בבחירה השנייה של דראפט ה-NBA{{כ}} 1975, אולם שיחק בליגה במשך ארבע עונות בלבד בטרם פרש במפתיע בסיום עונת . ממוצעיו הכוללים לאורך קריירת המשחק הם 12.1 נקודות, 6.3 ריבאונדים ו-2.3 אסיסטים למשחק.

אחיה המבוגר של כדורסלנית העבר אן מאיירס, חברת היכל התהילה של הכדורסל, היכל התהילה של כדורסל הנשים והיכל התהילה של פיב"א.

==קריירת מכללות==
מאיירס נולד בסן דייגו שבקליפורניה, ובין השנים 1971–1975 למד באוניברסיטת קליפורניה בלוס אנג'לס ("UCLA"). בעונת 1972/1973 זכה עם קבוצת הכדורסל של האוניברסיטה (ה"ברוינס") בטורניר אליפות המכללות, לאחר שגברה על אוניברסיטת ממפיס במשחק הגמר. הייתה זו זכייתם השביעית ברציפות של הברוינס באליפות המכללות, כולם תחת המאמן ג'ון וודן. באותה עונה שימש מאיירס כשחקן ספסל בקו הקדמי של הקבוצה, אשר כלל מלבדו גם את ביל וולטון, ג'מאל וילקס וסוון נייטר.

בעונת 1974/1975 הוביל בעצמו את הקבוצה, יחד עם מארקס ג'ונסון, לזכייה נוספת באליפות המכללות, עם ממוצעים של 18.3 נקודות ו-7.9 ריבאונדים בממוצע למשחק. במשחק הגמר, בו גברה UCLA על אוניברסיטת קנטקי בתוצאה 92–85, קלע מאיירס 24 נקודות. בסיום אותה עונה נבחר לחמישיית העונה של ליגת המכללות (First-team All-American), לצדם של אדריאן דאנטלי, דייוויד תומפסון, ג'ון לוקאס וסקוט מיי.

==קריירת משחק מקצועית==
בדראפט ה-NBA{{כ}} 1975 נבחר מאיירס על ידי לוס אנג'לס לייקרס בבחירה השנייה, אחרי דייוויד תומפסון שנלקח ראשון. כשבועיים לאחר הדראפט הועבר עם אלמור סמית', ג'וניור ברידג'מן ובראיין וינטרס בטרייד למילווקי באקס, בתמורה לכרים עבדול-ג'באר ו-וולט וסלי. במשחקו השני ב-NBA אסף 17 ריבאונדים, ובמשחקו השלישי קלע 28 נקודות, אולם אלה התבררו כשיאים העונתיים של מאיירס, אשר סיים את עונת הרוקי עם ממוצעים של 7.4 נקודות ו-6.2 ריבאונדים למשחק. בעונת קלע שיא קריירה של 14.7 נקודות בממוצע למשחק, והוביל את הקבוצה לצדם של וינטרס, ברידג'מן ומארקס ג'ונסון לחצי גמר האזור המערבי. מאיירס החמיץ את כל עונת בשל פציעה בגבו, אולם בעונה העוקבת חזר לשחק ברמה גבוהה, שותף ב-79 משחקים ותרם 12.1 נקודות בממוצע למשחק.

באפריל 1980 הודיע במפתיע על פרישתו ממשחק, לטובת הוראה בבית ספר יסודי.

ב-9 באוקטובר 2015 נפטר מאיירס כתוצאה מחלת הסרטן, בגיל 62.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:בחירות דראפט של לוס אנג'לס לייקרס
קטגוריה:כדורסלני מילווקי באקס
קטגוריה:אמריקאים שנולדו ב-1953
קטגוריה:אמריקאים שנפטרו ב-2015
לירן רוטמן

לירן רוטמן (נולד ב-7 ביוני 1996) הוא כדורגלן ישראלי המשחק בעמדת הקשר והקיצוני בהפועל תל אביב מהליגה הלאומית.

==ביוגרפיה==
לירן רוטמן (במרכז) לצידם של [[איגור זלטנוביץ' (מימין) ופטריק טומאסי במדי מכבי נתניה 2022]]
רוטמן החל את דרכו במחלקת הילדים של הפועל ראשון לציון. ב-2010 עבר רוטמן למחלקת הנוער של סקציה נס ציונה. ב-2 במאי 2014 ערך את הופעת הבכורה שלו בקבוצה הבוגרת, כשפתח במשחק נגד מועדון ספורט כפר קאסם שנגמר בניצחון 0–2 בעת ששיחקה נס ציונה בליגה א'. עונה לאחר מכן המשיך לשחק רוטמן בקבוצת הנוער ואף הספיק לרשום הופעה בגביע המדינה ובמשחק ליגה נוסף לפני שעזב את הקבוצה בינואר 2015.

בינואר 2015 חתם רוטמן במכבי פתח תקווה מליגת העל. בעונתו הראשונה בקבוצה שיחק בעיקר במחלקת הנוער ועלה רק פעם אחת כמחליף בדקה ה-87 בניצחון 0–2 על מכבי תל אביב ב-1 ביוני 2015 במשחק בו גם הספיק לכבוש. בעונת 2015/2016 זכה רוטמן עם מכבי פתח תקווה בגביע הטוטו כאשר הוא אף כבש שער בניצחון 0–3 על עירוני קריית שמונה בגמר ב-2 בפברואר 2016. באותה עונה שיחק רוטמן תשעה משחקים בכל המסגרות בהן פתח בארבעה מהם. גם בעונת 2016/2017 רוטמן לא הרבה לקבל הזדמנויות ושיחק רק בשישה משחקים ופתח רק במשחק בודד.

בעונת 2017/2018 הושאל רוטמן להפועל רמת-גן גבעתיים עד תום העונה. ב-3 באוגוסט 2017, שיחק רוטמן את משחקו הראשון בקבוצה כשפתח במשחק גביע הטוטו של הליגה הלאומית מול הפועל תל אביב שנגמר בתוצאה 0-0. את שערו הראשון בקבוצה כבש חמישה ימים לאחר מכן במשחקו השני בקבוצה מול הפועל פתח תקווה שנגמר בניצחון 0–2. ברמת גן קיבל רוטמן הזדמנות כשחקן מרכזי וב-42 משחקים בהם שיחק פתח ב-33 וכבש שבעה שערים בכל המסגרות.

לקראת 2018/2019 חזר רוטמן למכבי פתח תקווה. ב-27 בפברואר 2019 חתם רוטמן בבית"ר ירושלים וסוכם שיעבור לשם בתום העונה. באותה עונה שיחק ב-20 משחקים, מתוכם פתח בשבעה, וכבש שער בודד. בתום אותה עונה ירד עם מכבי פתח תקווה לליגה הלאומית.

בעונת 2019/2020 עבר רוטמן לבית"ר ירושלים. את משחקו הראשון בקבוצה שיחק בניצחון 1–2 על סקציה נס ציונה, קבוצת נעוריו, ב-28 ביולי 2019 במהלך שלב הבתים של גביע הטוטו. מאוחר יותר באותה עונה זכה עם בית"ר ירושלים בגביע הטוטו לאחר שגברה הקבוצה בגמר על מכבי תל אביב. את שערו הראשון בקבוצה כבש ב-22 בדצמבר 2019 במהלך הניצחון 0–5 על הפועל ראשון לציון בגביע המדינה.

ב-4 בפברואר 2021 הושאל רוטמן להפועל חדרה עד לסיום עונת 2020/2021<ref></ref>. ב-7 ביוני 2022 חתם במכבי נתניה, ובינואר 2023 זכה עימה בגביע הטוטו השלישי שלו.

ב-30 באפריל 2022 כבש צמד (בהפרש של 16 דקות) במדי בית"ר ירושלים במסגרת ליגת העל מול מכבי פתח תקווה, במשחק שהסתיים בתיקו ביתי 2–2<ref></ref>.

ב-6 באוגוסט 2024 חתם רוטמן לשנתיים בהפועל תל אביב מהליגה הלאומית.

==תארים==
;מכבי פתח תקווה
*גביע הטוטו: 2015/2016

;בית"ר ירושלים
*גביע הטוטו: 2019/2020

;מכבי נתניה
*גביע הטוטו: 2022/2023

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נס ציונה: כדורגלנים
קטגוריה:כדורגלני סקציה נס ציונה
קטגוריה:כדורגלני מכבי פתח תקווה
קטגוריה:כדורגלני הפועל רמת גן
קטגוריה:כדורגלני בית"ר ירושלים
קטגוריה:כדורגלני הפועל חדרה
קטגוריה:כדורגלני מכבי נתניה
קטגוריה:כדורגלני הפועל תל אביב
קטגוריה:ישראלים שנולדו ב-1996
נשיא מלאווי

נשיא הרפובליקה של מלאווי הוא ראש המדינה וראש ממשלת מלאווי. הנשיא מוביל את הרשות המבצעת של ממשלת מלאווי והוא המפקד הראשי של כוח ההגנה המלאווי.

הנשיא הנוכחי הוא לזרוס צ'אקוורה, שניצח את פיטר מותריקה בבחירות החוזרות לנשיאות 2020. צ'קווארה הושבע כנשיא מלאווי ב-28 ביוני.

==בחירות אחרונות==
נערכו ביוני 2020:
{| class=wikitable style=text-align:right
!colspan=2|מועמד
!מפלגה
!מצביעים
!%
|-
|bgcolor=#f00| ||align=left|לזרוס צ'אקוורה||align=left|מפלגת הקונגרס של מלאווי||2,604,043||59.34
|-
|bgcolor=#1e90ff| ||align=left|פיטר מותריקה||align=left|המפלגה הדמוקרטית הפרוגרסיבית||1,751,877||39.92
|-
|bgcolor=green| ||align=left|פיטר קוואני||align=left|תנועת מבוקוואקו לפיתוח||32,456||0.74
|-
|align=left colspan=3|קולות פסולים\פתק לבן||57,323||–
|-
|align=left colspan=3|סך כל המצביעים||4,445,699||100
|-
|align=left colspan=3|מצביעים רשומים / אחוזים||6,859,570||64.81
|-
|align=left colspan=5|מקור: [https://fpe2020.com/ MEC]
|}

==נשיאים קודמים==
ב-6 ביולי 1964 קיבלה ניאסלנד עצמאות מהשלטון הבריטי ושינתה את שמה למלאווי, ואליזבת השנייה המשיכה לשאת בתואר כמלכת מלאווי. תחת חוקה חדשה בשנת 1966, מלאווי הפכה לרפובליקה וראש הממשלה הייסטינגס בנדה היה לנשיא הראשון שלה. על פי חוקות 1966, 1994 ו-1995 של המדינה, הנשיא הוא ראש המדינה הבצועי. הנשיא הראשון נבחר על ידי האספה הלאומית, אולם בהמשך נבחרו הנשיאים בבחירות ישירות לתקופת חמש שנים. במקרה של התפנות משרת הנשיא, סגן הנשיא הופך לנשיא.

==קישורים חיצוניים==
* 

==הערות שוליים==

*
תחנת הכוח הגרעינית רוסטוב

תחנת הכוח הגרעינית רוסטוב (ברוסית: Ростовская атомная электростанция) היא תחנת כוח גרעינית רוסית הממוקמת על הגדה השמאלית של מאגר צימליאנסק בזרם הנמוך של נהר הדון ליד וולגודונסק, שבמחוז רוסטוב.<ref name="wnn-20141229"></ref> 

בניית כור רוסטוב-1 החלה בשנת 1977 ופעילותו החלה בשנת 2001. בניית כור מספר 2 החלה בשנת 1983 והסתיימה בשנת 2010. יחידה 3 התחברה לרשת החשמל לראשונה בדצמבר 2015.<ref name="wnn-20141229"></ref> יחידה הכור מספר 4 עברה ביקורת ראשונה ב-7 בדצמבר 2017<ref></ref> והוכנה לפעילות ב-28 בספטמבר 2018.<ref name=":0"></ref> יחידות מספר 3 ו--4 הן כור מסוג VVER-1000/320.<ref name="u34">[http://vnpp.rosenergoatom.ru/rus/press/news/article/?article-id=8E0CF334-10E7-4A20-B1CC-FC119D88BD10 Rostov NPP: Rostechnadzor issued a license for construction of units number 3 and 4 (Russian)]</ref> 

ההתחדשות התעשייה הגרעינית לאחר נפילת ברית המועצות התרחשה ברוסטוב בראשית שנות האלפיים, עם סיום בניית יחידה 2 בשנת 2010, יחידה 3 בשנת 2015 ויחידה 4 בשנת 2017. יחידה 4 הייתה הכור האחרון מדגם VVER-1000 / V-320.<ref name="nei-20180205"></ref> 
{| class="wikitable"
! style="width=21%; background:#CFCFCF;" | יחידה 
! style="width=22%; background:#CFCFCF;" | סוג הכור 
! style="width=08%; background:#CFCFCF;" | קיבולת נטו 
! style="width=08%; background:#CFCFCF;" | קיבולת כוללת 
! style="width=10%; background:#CFCFCF;" | תחילת בנייה 
! style="width=11%; background:#CFCFCF;" | תחילת פעילות 
! style="width=15%; background:#CFCFCF;" | השבתה מתוכננת 
|-
| רוסטוב 1 
| VVER-1000/320 
| 950 ואט 
| 1000 מגוואט 
| 1 בספטמבר 1981 
| 25 בדצמבר 2001 
| - 
|-
| רוסטוב 2 
| VVER-1000/320 
| 950 מגוואט 
| 1000 מגוואט 
| 1 במאי 1983 
| 10 בדצמבר 2010 
| - 
|-
| רוסטוב 3<ref>https://pris.iaea.org/PRIS/CountryStatistics/ReactorDetails.aspx?current=506 IAEA ROSTOV-3</ref> 
| VVER-1000/320 
| 950 מגוואט 
| 1000 מגוואט 
| 15 בספטמבר 2009 
| 17 בספטמבר 2015 
| - 
|-
| רוסטוב 4 <ref>https://pris.iaea.org/PRIS/CountryStatistics/ReactorDetails.aspx?current=507 IAEA ROSTOV-4</ref> 
| VVER-1000/320 
| 1011 מגוואט 
| 1030 מגוואט 
| 16 ביוני 2010 
| 28 בספטמבר 2018<ref name=":0"></ref> 
| - 
|-
|}

== ראו גם ==
* תחנת הכוח הגרעינית קורסק
* אנרגיה גרעינית ברוסיה

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
רוסטוב
קטגוריה:מחוז רוסטוב
1979 במוזיקה

להלן חלק מהאירועים המוזיקליים הבולטים של שנת 1979.
== אלבומים ==
=== בעולם ===
* בתוכניתו של דיק קלארק מוצגות לראשונה התנועות המזוהות עם השירY.M.C.A. של להקת אנשי הכפר.
* סיד וישס בסיסט הסקס פיסטולס, נמצא מת ממנת יתר
* ביבי קינג נהיה נגן הבלוז הראשון להופיע בברית המועצות במסע הופעות.
* קייט בוש יוצאת למסע הופעות הראשון והאחרון בקריירה שלה. נהיית האומנית הראשונה להשתמש בהתקן אוזניות אלחוטיות הכוללות מיקרופון ייעודי לבמה, המאפשר ריקוד ושירה על הבמה.
* לד זפלין מוציאים את האלבום In Throught The Out Door, שהיה האלבום האחרון שיצא כאשר ג'ון בונהם היה בחיים.
* פינק פלויד משחררים את אופרת הרוק The Wall, שהפכה להיות בין המוכרות והמפורסמות שלהם.
דייוויד בואי משחרר את האלבום Lodger (השלישי בטרילוגיית ברלין)
=== בישראל ===
* האירויזיון מתקיים לראשונה בישראל, השיר הזוכה הללויה בביצוע להקת חלב ודבש.

==קישורים חיצוניים==

מוזיקה
קטגוריה:שנים במוזיקה - המאה ה-20
אבי בן טל

אבי בן טל (נולד ב-1968) הוא איש תקשורת ישראלי, אשר שימש כמנכ"ל רשת 13. בן טל החל את דרכו ב"קבוצת ידיעות אחרונות" ובתפקידו האחרון בקבוצה שימש כמנכ"ל ynet בשנים 2007–2020. הוא ניהל גם את כלל פעילות הדיגיטל של הקבוצה ואת הזרוע הטכנולוגית שלה "ידיעות טכנולוגיות".

== ביוגרפיה ==
בן טל גדל באשדוד ולמד בישיבה התיכונית נווה הרצוג. בשנת 1991 החל את הקריירה בקבוצת "ידיעות אחרונות" במגוון תפקידי ניהול ומכירות עד שבשנת 2004 מונה למנכ"ל "לוח ידיעות אחרונות". הוא כיהן בתפקיד זה עד למינויו בשנת 2007 למנכ"ל ynet. בתקופת כהונתו גדל האתר והפך לאתר הפופולרי והריווחי בישראל.

במסגרת תפקידו כמנכ"ל ynet ניהל בן טל חברות נוספות בקבוצת "ידיעות אחרונות" המונה כ-2,200 עובדים ובהן פעילות הדפוס של הקבוצה, חברת המנויים, ידיעות טכנולוגיות YIT, פעילות השיווק של הקבוצה והקמת אולפן הטלוויזיה של ynet. כחלק מפעילות זו ניהל את כלל פעילות הדיגיטל של קבוצת "ידיעות אחרונות" ואת הזרוע הטכנולוגית שלה.

בנוסף ביצע בן טל מספר רב של רכישות, עסקאות הצלחה ושיתופי פעולה בעשרות חברות ובהם אתר הקופונים ביג דיל ואתר ההנעלה RUNY. במהלך 2019 הוביל את השקת + ynet שרות מנויים בתשלום של ynet. בסוף שנת 2019 פרש מתפקידו. 

בפברואר 2020 מונה למנכ"ל רשת 13. בפברואר 2022 הודיע על פרישתו מתפקיד זה.

== קישורים חיצוניים ==
* 

== הערות שוליים ==

קטגוריה:מנכ"לים ישראלים
קטגוריה:בוגרי ישיבות בני עקיבא
קטגוריה:סגל ידיעות אחרונות
קטגוריה:סגל רשת
קטגוריה:ישראלים שנולדו ב-1968
רוסאנרגואטום

רוסאנרגואטום (ברוסית: Росэнергоатом) היא מפעילת תחנות הכוח הגרעיניות ברוסיה, חברת-בת של אטומאנרגופרום, שבעצמה מהווה סוכנות בת של רוסאטום והיא אחת החברות החשובות במגזר האנרגיה הגרעינית.
== בעלות ==
החברה הוקמה ב-7 בספטמבר 1992 על פי צו נשיא רוסיה "אודות הפעלת ארגון של תחנות כוח גרעיניות בפדרציה הרוסית". על פי הצו מיום 8 בספטמבר 2001 שולבו כל תחנות הכוח הגרעיניות האזרחיות ברוסיה, כמו גם כל החברות התומכות בהן, תחת חברה בשם רוסאנרגאטום. 

ב-19 בינואר 2007 אימץ הפרלמנט הרוסי חוק שהוביל ליצירת אטומאנרגופרום - חברת החזקות של התעשייה הגרעינית האזרחית ברוסיה. באוגוסט 2008 רוסאנרגואטום אורגנה מחדש לחברת מניות משותפת פתוחה ושמה שונה לאנרגואטום. כל מניות החברה הועברו לאטומאנרגופרום בסוף שנת 2008<ref name="wnn1"></ref> ובשנת 2009 הוחזר השם הישן.

== פעילויות ==
רוסאנרגואטום מפעילה 11 תחנות כוח גרעיניות עם 33 כורים ויש תוכנית להגדיל את מספר הכורים הפעילים ל-59 עד 2030. רוסאנרגואטום תכננה וייצרה את תחנות הכוח הניידות הצפות לצורף אספקת אנרגיה לעיירות בחוף הצפוני של רוסיה. 
== קישורים חיצוניים ==
* 

== הערות שוליים ==

קטגוריה:מוסקבה: חברות
קטגוריה:רוסאטום
אטומסטרויאקספורט

אטומסטרויאקספורט היא יצואנית אנרגיה גרעינית של הפדרציה הרוסית. זוהי חברה בת בבעלות מלאה של רוסאטום. פעילויותיה נתמכות על ידי ממשלת רוסיה. נשיא החברה: אלכסנדר לוקשין.<ref></ref> החברה פועלת מאז 1973 כמפעילת פרויקטים בינלאומיים בתחום האנרגיה הגרעינית עבור ברית המועצות ומשרד ההגנה הסובייטי. במרץ 1998 אורגנה מחדש כחברה ממשלתית.

החברה בנתה את יחידת הכור הראשונה בכור הגרעיני האיראני בושהר שנמצא דרום-מערבית לטהראן בסכום של מיליארד דולרים, על פי חוזה שנחתם בשנת 1995. בשנת 2007, החברה חתמה על מזכר הבנות עם חברת Ciner Insaat Ticaret ve Sanayi כדי לקדם את בניית כור בטורקיה ובבנגלדש ואף שקלה לשתף פעולה בבניית תחנת כוח גרעינית בבריטניה.<ref name="wnn-russian">
</ref> במרוקו החבכרה הייתה מעורבת בתכנון בניית תחנת כוח גרעינית בסידי בולברה.<ref name="nip102">
</ref> בסוף אוקטובר 2006 אושרה הצעתה של החברה להקמת תחנת הכוח הגרעינית בלנה בבולגריה, באמצעות כורים מהדור השלישי VVER-1000 / V-446B.<ref></ref> עם זאת, ב-28 במרץ 2012 הודיעה ממשלת בולגריה על נסיגה מפרויקט בלנה עקב דיווח שלילי בדבר הכדאיות של תחנת הכוח העתידית והיעדר משקיע גדול אחר באירופה או ארצות הברית.

בשנים 1999–2007, הקימה החברה את תחנת הכוח הגרעינית טיאנוואן בסין, המורכבת משני כורים של VVER בהספק של 1,060 מגה וואט כל אחד, וחתמה על הסכם להקמת יחידות 3 ו-4.<ref>
</ref>

ב-19 בפברואר 2008, אטומסטרויאקספורט חתמה על הסכם שיתוף פעולה עם חברת Technopromexport, יצואנית רוסית של חשמל, על הקמה וניהול של פרויקטים חשמליים ברוסיה ומחוצה לה.<ref name="wnn-technopromexport">
</ref> החברה חתמה על חוזה לבניית כור גרעיני בווייטנאם.<ref></ref> בשנת 2016 החברה הייתה מעורבת בעבודות השיקום שנערכים באזור תחנת הכוח הגרעינית צ'רנוביל. במרץ 2021 הייתה החברה שותפה לבניית תחנת הכוח הגרעינית אקויו בטורקיה.
== קישורים חיצוניים ==
* 
== הערות שוליים ==

קטגוריה:מוסקבה: חברות
קטגוריה:תוכנית הגרעין של ברית המועצות
קטגוריה:רוסאטום
קטגוריה:חברות סובייטיות
קטגוריה:תוכנית הגרעין הרוסית
אטומאנרגופרום

אטומאנרגופרום (ברוסית: AO Атомэнергопром) היא חברת החזקות בבעלות ממשלתית, המאחדת את התעשייה הגרעינית האזרחית ברוסיה. מהווה חלק מהתאגיד הממלכתי רוסאטום.

== היסטוריה ==
אטומאנרגופרום נוצרה על פי צו נשיאותי שנחתם על ידי ולדימיר פוטין ב-27 באפריל 2007, לאחר אימוץ חוק חדש על ידי הפרלמנט הרוסי ב-19 בינואר 2007 שיצר את אחת מחברות הגרעין הגדולות בעולם.<ref></ref> ב-7 ביולי 2007 אושרו אמנת התאגיד ומבנה הדירקטוריון.<ref name="World Nuclear News"></ref>

אטומאנרגופרום כוללת את מפעילת תחנות הכוח הגרעיניות אנרגואטום, יצרן וספק דלק גרעיני TVEL, ספקית האורניום Tekhsnabexport (Tenex), קבלנית המתקנים הגרעיניים אטומאנרגומאש, יצואנית פרויקטים בינלאומיים אטומסטרויאקספורט וחברת כריית האורניום ARMZ Uranium Holding Co.<ref name="World Nuclear News"/><ref name="wnn141107"></ref><ref></ref>

סרגיי קיריינקו, ראש ממשלת רוסיה לשעבר המשמש כמנכ"ל רוסאטום משמש כיו"ר דירקטוריון אטומאנרגופרום.<ref name="World Nuclear News"/><ref></ref>

== ראו גם ==
* אנרגיה אטומית ברוסיה
* רוסאטום
== קישורים חיצוניים ==
* 
== הערות שוליים ==

קטגוריה:מוסקבה: חברות
קטגוריה:רוסאטום
חוף הנסיכה ראגנהילד

חוף הנסיכה ראגנהילד או חוף הנסיכה ראנגכילד (באנגלית: Princess Ragnhild Coast) הוא אזור חוף בארץ המלכה מוד, שבאנטארקטיקה.

האזור ממוקם בין קו אורך 20° מזרח, לבין חצי האי רייזר-לארסן בקו אורך 34° מזרח.

כל החוף, למעט קצהו המזרחי, גובל במדפי קרח.

== היסטוריה ==
=== גילוי ומיפוי החוף ===

החוף התגלה על ידי קפטן היילמאר רייזר-לארסן (Hjalmar Riiser-Larsen) וקפטן נילס לארסן (Nils Larsen) בטיסות שהמריאו מהאונייה נורווגיה (Norvegia) ב-16 בפברואר 1931.

=== מקור השם ===

מגלי החוף (לארסן ולארסן) קראו לחוף על שמה של ראגנכילדה, נסיכת נורווגיה.

=== מושבת הפינגווינים ===

בשנת 2009 התגלו בתצלומי לוויין כתמי צבע על החוף. בדיקה של הכתמים גילתה כי מדובר בגואנו, ובמקום התגלה מושבה של 9,000 פינגווינים קיסריים.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA251&lpg=PA251&dq=%22Princess+Ragnhild+Coast%22&source=bl&ots=h7vqA4io1S&sig=ACfU3U2EoriecMIMfQIEWCmOnXylEoFjuw&hl=en&sa=X&ved=2ahUKEwjRvvG6s6XqAhUjJcUKHQOCCVM4ChDoATAIegQIBhAB#v=onepage&q=%22Princess%20Ragnhild%20Coast%22&f=false Sailing Directions for Antarctica: Including the Off-lying Islands South of Latitude 60°], P 251</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:12112 חוף הנסיכה ראגנהילד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11627&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף הנסיכה ראגנהילד] באתר הגאזט האנטארקטי המשווה SCAR של ממשלת אוסטרליה
* [https://data.npolar.no/placename/4d95aeb1-8a2f-59df-b4ef-b8f45c780c11 חוף הנסיכה ראגנהילד] באתר מכון הקטבים של נורווגיה
* [https://visibleearth.nasa.gov/images/124817/princess-ragnhild-coast-antarctica?size=large חוף הנסיכה ראגנהילד] תצלומי לוויין באתר נאס"א
* [http://www.spaceref.com/news/viewsr.html?pid=35689 תצלומי לוויין של קרחון לאורף חוף הנסיכה ראגנהילד]
* [https://www.marineregions.org/gazetteer.php?p=details&id=9773 חוף הנסיכה ראגנהילד] באתר marineregions
* [https://www.yr.no/place/Antarctica/Other/Princess_Ragnhild_Coast/ מזג אוויר נוכחי מעודכן בחוף הנסיכה ראגנהילד]
** [https://www.yr.no/place/Antarctica/Other/Princess_Ragnhild_Coast/long.html תחזית מזג אוויר עדכנית ארוכת טווח עבור חוף הנסיכה ראגנהילד]

== הערות שוליים ==

*
ראגנהילד
ראגנהילד
שלוחת אבלה

שלוחת אבלה (באנגלית: Abele Spur) היא שלוחת סלע ברכס פורסטל, בהרי פנסקולה, בארץ המלכה אליזבת שבאנטארקטיקה.

השלוחה משתפלת לכיוון מערב מהר לצ'נר, לכיוון נונאטאק הרינג.

== היסטוריה ==
=== גילוי ומיפוי השלוחה ===

רכס פורסטל כולו התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה.

כל הרי פנסקולה מופו על ידי הסקר הגאולוגי של ארצות הברית בשנת 1967 ובשנת 1968, בהתבסס על תצלומי אוויר שצולמו על ידי צי ארצות הברית בשנת 1964.

=== מקור השם ===

שמה של השלוחה ניתן לה על ידי הוועדה המייעצת לשמות אנטארקטיים, בהתבסס על הצעתו של ארתור ב. פורד (Arthur B. Ford).

השלוחה נקראת על שם גונארס אבלה (Gunars Abele), מהנדס אזרחי שהשתתף במשלחת הסקר של תוכנית המחקר האנטארקטית של ארצות הברית, בעונת המחקר (הקיץ האנטארקטי) 1973–1974, אשר סקרה את אזור זה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17 שלוחת אבלה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107425 שלוחת אבלה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR שלוחת אבלה] באתר הגאזט האנטארקטי המשווה SCAR של ממשלת אוסטרליה
* [https://meteobox.com/antarctica/abele-spur/ תחזית מזג אוויר עדכנית עבור שלוחת אבלה]

== הערות שוליים ==

אבלה
אבלה
אבלה
ישיבת חסד לאברהם ובנין שלמה

ישיבת חסד לאברהם ובנין שלמה הוקמה בשנת ה'תק"ז (1747) ברחוב הקראים בעיר העתיקה של ירושלים, מעזבונו של ר' אברהם נתן מרשיד. אחד מראשי הישיבה היה רבי דוד פארדו. פטירת הרב יעקב שאול אלישר השפיעה קשות על הישיבה. 

ספריית הישיבה הכילה אלפי ספרים ומאות כתבי יד. בהמשך עברה הספרייה לישיבת תפארת ירושלים, שם רבים מהספרים נגנבו ואבדו וכ-1,500 ספרים וכתבי יד נמסרו לבסוף לישיבת פורת יוסף. הספרים אבדו לבסוף לאחר שמבנה הישיבה נהרס בעקבות כיבוש הרובע היהודי במלחמת העצמאות על ידי הלגיון הערבי ב-1948.

== תלמידי הישיבה ==
* הרב אליהו ישראל.
* הרב בנימין מרדכי נבון, לימים כיהן כראש הישיבה.

==לקריאה נוספת==
* 
* 

== הערות שוליים ==

חסד לאברהם ובנין שלמה
חסד לאברהם ובנין שלמה
נונאטאק בלאנט

נונאטאק בלאנט או נונאטאק בלאונט (באנגלית: Blount Nunatak) הוא נונאטאק נישא ברכס פורסטל, בהרי פנסקולה, בארץ המלכה אליזבת, שבאנטארקטיקה.

גובהו של הנונאטאק 1,630 מטרים מעל פני הים.

הנונאטאק ממוקם 5.6 קילומטרים דרומית מערבת להר לצ'נר בצידו המערב של רכס פורסטל.

== היסטוריה ==
=== גילוי ומיפוי הנונאטאק ===

רכס פורסטל כולו התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) רציפה (ללא הפסקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה.

כל הרי פנסקולה מופו על ידי הסקר הגאולוגי של ארצות הברית בשנת 1967 ובשנת 1968, בהתבסס על תצלומי אוויר שצולמו על ידי צי ארצות הברית בשנת 1964.

=== מקור השם ===

שמו של הנונאטאק ניתן לו על ידי הוועדה המייעצת לשמות אנטארקטיים.

הנונאטאק נקרא על שמו של הרטפורד אי. בלאנט ( Hartford E. Blount), ששימש עוזר מכונאי מוטס בטייסת VX של צי ארצות הברית, במהלך מבצע דיפ פריז, ב-1956. 

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:1545 נונאטאק בלאנט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122645 נונאטאק בלאנט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1478&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק בלאנט] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=28768 נונאטאק בלאנט] באתר peakbagger

== הערות שוליים ==

בלאנט
נאמברבלוקס

נאמברבלוקס (באנגלית: Numberblocks) היא תוכנית טלוויזיה מבית היוצר של ה-BBC, שהופקה בשנת 2017 ועוסקת בהקניית מיומנויות חשבון לילדים, החל מהכרת המספרים ולימוד ספירה וכלה בארבע פעולות חשבון, ובטעימות מנושאים נוספים בחשבון כמו מספרים ראשוניים, ורעיונות בסיסים בגאומטריה או נעלמים.

המספרים בתוכנית מיוצגים על ידי "בלוקים" צבעוניים ומואנשים. כל מספר הוא דמות בעלת מאפיינים מסוימים, וכאשר דמויות שונות נוגעות זו בזו הן הופכות לדמות חדשה בהתאם לסכום הבלוקים - לדוגמה, כאשר 1 ו-2 מתחברים, נוצרת דמות חדשה, והיא: 3.

הלמידה בתוכנית משולבת בהרפתקאות המבדרות של גיבוריה. נאמברבלוקס היא תוכנית מוזיקלית בחלקה, ולמשל, כאשר מוצגת דמות חדשה - מספר חדש - היא מוצגת בעזרת שיר.

== עלילה ==
התוכנית מתחילה בהצגת דמותה של הספרה 1 ושל העולם הסובב אותה המכונה "נאמברלנד" (בעברית: ארץ המספרים). בנאמברלנד ישנה מראת קסמים שמכפילה כל מספר שמביט בה, וכך מתווספות בהדרגה עוד אחדות לאורך התוכנית. בחלק מהפרקים מוצגות דמויות חדשות.

בחלק מהפרקים פוגשות הדמויות הראשיות גם דמויות מיוחדות שאינן מספרים, כמו בלוקזילה שמלמדת על גדול/קטן, טאם הגדול שמלמד על נעלמים ויצורים נוספים.

== עונות ==
=== עונה 1 ===
בעונה זו 15 פרקים, ובה משתתפות בעיקר הדמויות 1–5.

בעונה זו לומדים הצופים כיצד לספור וחיבור בסיסי במספרים נמוכים.

=== עונה 2 ===
בעונה זו 15 פרקים, ובה משתתפות בעיקר הדמויות 1–10.

בעונה זו מתרגלים הצופים עקרונות בסיסיים של חיבור וחיסור, כפל וחילוק במספרים נמוכים ומושגים בסיסיים בחשבון כמו מספרים זוגיים.

=== עונה 3 ===
בעונה זו 30 פרקים, ובה משתתפות בעיקר הדמויות 0–20.

בעונה זו מתרגלים הצופים חיבור וחיסור, מכירים רעיונות בסיסיים ב-כפל וחילוק, ונוגעים באופן בסיסי ברעיונות כמו נעלמים וסדרות.

=== עונה 4 ===
בעונה זו 30 פרקים, ובה משתתפות בעיקר הדמויות 0–22, העשרות 30–100 ומספרים נוספים עד מיליון.

בעונה זו מתרגלים הצופים את ארבע פעולות חשבון לצד נגיעות בנושאים שונים בחשבון. פרקי הסיום של התוכנית מלמדים את הילדים כיצד לספור במספרים גדולים, ומעודדים את הילדים לצאת לחקור בעצמם נושאים שונים כמו סדרות, שברים, חזקות ועוד.

=== עונה 5 ===
בעונה זו 30 פרקים, ובה לצד הדמויות הקבועות יותר מהעונות הקודמות אנו מכירים דמויות חדשות בטווח המספרים בין 1 ל־100.

בעונה זו מתרגלים הצופים את לוח הכפל, מכירים מספרים בחזקה שנייה ומכירים סוגים חדשים של מאפיינים של מספרים. העונה מסתיימת כאשר הדמות "1" טסה לחלל לחקור עולמות חדשים.

=== לאחר עונה 5 ===
לאחר עונה 5 הפיקו היוצרים מספר פרקי ספיישל, ביניהם סדרת פרקים בשם "נאמברבלוקס ואלפאבלוקס" – קרוסאובר של הסדרה עם סדרה נוספת של אותם יוצרים בשם "אלפאבלוקס". הסדרה ממשיכה מנקודת הסיום של עונה 5, בה הדמות "1" יוצאת לחקור עולמות חדשים בחלל, וכך פוגשות דמויות המספרים את דמויות האותיות מהסדרה המקבילה<ref></ref>.

עונה 6

== פרסים ==
התוכנית הייתה מועמדת פעמיים לפרס באפט"א לקולנוע, כאשר בשנת 2017 התמודדה בקטגוריית תוכניות לימודיות<ref></ref>, ובשנת 2019 זכתה בפרס בקטגוריית תוכניות טלוויזיה מונפשות לילדי גן<ref></ref>.

== הפצה ==
הסדרה הופקה בבריטניה עבור ערוץ CBeebies, וזכויות השידור הוצעו למכירה לערוצים ברחבי העולם. בישראל הסדרה תורגמה על ידי ערוץ A+.

== קישורים חיצוניים ==

* 

* 

== הערות שוליים ==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:הוראת המתמטיקה
קטגוריה:סדרות CBeebies
קטגוריה:ערוץ לגדול חכם סדרות
קטגוריה:סדרות טלוויזיה בריטיות לילדים
אריק איינשטיין שר יצחק קלפטר

אריק איינשטיין שר יצחק קלפטר הוא אלבום אוסף שאיגד שירים בולטים שהקליט הזמר אריק איינשטיין במהלך הקריירה - שיצחק קלפטר הלחין, כתב או עיבד. האלבום יצא לאור בשנת 2011.

==רשימת רצועות==

==קישורים חיצוניים==
*[https://www.discogs.com/אריק-איינשטיין-שר-יצחק-קלפטר/release/6774958 האלבום] באתר Discogs

קטגוריה:אלבומי אריק איינשטיין
קטגוריה:אלבומי יצחק קלפטר
קטגוריה:אלבומי חברת NMC יונייטד אנטרטיינמנט